**MEDIA CONTACT:**

Stefan Hemmingsen

Marketing Manager Denmark, Garmin Nordic Denmark A/S

E-Mail | Stefan.Hemmingsen@garmin.dk

### Garmin® køber Navionics®

### *en førende leverandør af elektroniske navigationskort til sejlere*

Garmin Ltd. (NASDAQ: GRMN) meddelte i dag, at virksomheden har overtaget Navionics S.p.A., en verdensomspændende leverandør af elektroniske navigationskort og mobil-apps til søfart og sejlsport.

"Navionics har længe været kendt som en førende leverandør af meget nøjagtige navigationskort og mobil-apps til sejlere," siger Cliff Pemble, Garmins administrerende direktør og CEO. "Ved at kombinere Navionics’ indhold med Garmins BlueChart® og LakeVüTM-indhold kan vi tilbyde den bedst tilgængelige dækning til vores maritime kunder. I fremtiden planlægger vi at beholde Navionics-mærket, og vi vil fortsat støtte Navionics eksisterende kunder."

"Siden Navionics blev grundlagt har vi været optagede af at skabe produkter, der forbedrer sejladsoplevelsen," sagde Giuseppe Carnevali, Navionics stifter og direktør. "Garmin deler vores passion for at levere ydelser til marinebrug og er et ideelt firma til at bære Navionics stærke mærke og omdømme ind i fremtiden."

Udover en populær sejlsport-app har Navionics udviklet et omfattende arkiv af søkort over oceaner, floder og søer. Mange af kortene er udviklet ud fra Navionics undersøgelser, der udføres både i felten og med hjælp fra satellitbilleder og luftbårne laserscannere.

Navionics har hovedkontor i Viareggio, Italien og beskæftiger mere end 350 medarbejdere globalt, som beholder deres job. De finansielle vilkår for overtagelsen vil ikke blive offentliggjort.

**About Garmin**

Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin og BlueChart er registrerede varemærker og LakeVü er et varemærke, der tilhører Garmin Ltd.

**Meddelelse om fremadrettede udsagn**

Denne pressemeddelelse omfatter fremadrettede udsagn, der vedrører Garmin Ltd. og dets forretning. De udsagn er baseret på ledelsens nuværende forventninger. Det kan være, at de fremadrettede begivenheder og forhold, der diskuteres i denne pressemeddelelse, ikke forekommer, og de faktiske resultater kan afvige væsentligt som følge af kendte og ukendte risikofaktorer og usikkerheder, der påvirker Garmin, herunder, men ikke begrænset til, de risikofaktorer, der er anført i årsrapporten om Form 10-K for året, der sluttede 31. december 2016, indgivet af Garmin til Securities and Exchange Commission (Kommissionens filnummer 0-31983). En kopi denne Form 10-K er tilgængelig på <http://www.garmin.com/aboutGarmin/invRelations/finReports.html>. Intet fremadrettede udsagn kan garanteres. Fremadrettede udsagn gælder kun fra den dato, hvor de er lavet, og Garmin forpligter sig ikke til offentligt at opdatere eller revidere nogen fremadrettede udsagn, hvad enten det skyldes ny information, fremtidige begivenheder eller på andet.

###